Lisnaskea

Lisnaskea (irsk Lios na Scéithe, «Skjoldborgen»)«Lisnaskea» , Place Names NI«Lios na Scéithe / Lisnaskea», Placenames Database of Ireland er den nest største byen i grevskapet Fermanagh i Nord-Irland. Den ligger hovedsakelig i bydistriktet Lisoneill, med noen områder i bydistriktet Castle Balfour Demesne, både i det verdslige sognet Aghalurcher og den historiske baroniet Magherastephana. Byen hadde en befolkning på 3020 innbyggere ved folketellingen i 2021.«Erne_East_D – Census 2021», Northern Ireland Statistics and Research Agency (NISRA)

Det nærliggende monumentet Sciath Ghabhra er der klanen Maguire ble kronet som konger og høvdinger av Fermanagh. Byen utviklet seg etter bosetningen av Ulster og er bygget rundt den lange hovedgaten. I midten inneholder den gamle markedsplassen, tidligere kjent som «Diamanten», et høyt korsDepartment of the Environment (NI) (1987): Historic Monuments of Northern Ireland. Belfast: HMSO. s. 152–153. (grid ref:H364340) fra et tidlig kloster. Bygninger fra 1800-tallet omfatter det tidligere markedshuset, maismarkedet og smørmarkedet. Sanderson, Ernest (1976): Discover Northern Ireland. Belfast: Northern Ireland Tourist Board. ISBN 0-9500222-7-6; s. 152. Forlystelsestedet Castle Park Leisure Centre ligger like ved hovedgaten. «Castle Park Leisure Centre», Fermanagh District Council. Arkivert fra originalen den 3. januar 2015.

 Historie 
Navnet Lisnaskea er avledet fra det opprinnelige irske Lios na Scéithe McMillen, Robert (6. august 2020): «Dinnseanchas agus Seanfhocal - Irish place-names and a proverb», The Irish News som har betydningen «Skjoldborgen». Nord for landsbyen, i bydistriktet Cornashee, er en stor gravhaug innenfor en rund innhegning, som er et vernet monument. Dette antas å være Sciath Ghabhra (Skeagoura),FitzPatrick, Elizabeth (våren 2001): «An Tulach Tinóil», History Ireland, 9 kroningsstedet til klanen Maguire, som var konger og høvdinger i Fermanagh.FitzPatrick, Elizabeth (2004): Royal Inauguration in Gaelic Ireland C. 1100-1600. Boydell Press, . s. 84-85 I nærheten ligger et annet ringborg kjent som Lios Uí Néill (Lisoneill). Navnet Lisnaskea kan være en kombinasjon av elementet «lis» til Lisoneill og «skea» fra Skeagoura. Det er også bevis på et mye tidligere ringborg (med karbondatert til tiden 359–428 e.Kr.) i bydistriktet Castle Balfour Demesne,Stout, Matthew (1997): The Irish Ringfort. Dublin: Four Courts Press. s. 18, 28. som tyder på at området var bebodd fra en veldig tidlig dato. Ruinene av det gamle klosteret, knyttet til sankt Ronan, som døde en gang før 635 e.Kr., ligger vest for byen. «Lisnaskea Conservation Area», Planning Portal. 9. november 2006. Arkivert fra originalen den 9. juli 2017

I 1618, under den britiske bosetningen av Ulster, ble festningen Castle Balfour bygget av skotten James Balfour, 1. baron Balfour av Glenawley, og restene ligger like ved hovedgaten i Lisnaskea. Flanagan, Laurence (1992): A Dictionary of Irish Archaeology. Dublin: Gill and Macmillan. s. 50–51. Castle Balfour var en lang, rektangulær tre-etasjes bygning, på en nord-sør-akse, hovedblokken var 26 m ganger 8 m. Den er bygd i et skotsk festning, og bygningen antas å være laget av skotske murere.Other Plantation Castles in Fermanagh  (PDF), The Plantation of Ulster: The Story of Co Fermanagh. Landsbyen Lisnaskea utviklet seg rundt den. Festningen ble endret i 1652 og skadet i 1689. «Castle Balfour» (PDF), Northern Ireland Environment Agency. Arkivert fra originalen (PDF) den 2. april 2014. Den ble ødelagt av en påsatt brann i 1803. Phoebe Haire, mor til James Haire (som leide festningen fra jarlen av Erne), ble drept av brannen. Det ble antatt at brannen ble påtent av et medlem av klanen Maguire. Festningen har forblitt en ruin siden.«Castle Balfour», Castles.nl

I det irske opprøret i 1641 ble det bemerket at «På Lissenskeah hengte de, eller drepte på annen måte, over 100 personer, de fleste av dem fra den skotske nasjonen.» Belmore, Somerset Richard Lowry-Corry (2014): Parliamentary Memoirs of Fermanagh and Tyrone, from 1613 to 1885 - Primary Source Edition, Nabu Press. ISBN 978-1293693094 Landsbyen kom under kontroll av jarlene av Erne i 1821. De etablerte markedet i byen mens de styrket og kontrollerte utviklingen rundt hovedgaten.«Culture Northern Ireland», Culturenorthernireland.org. Arkivert fra originalen den 11. mars 2007

I desember 2013 avfyrte mistenkte dissidentrepublikanere (som ikke støttet fredsprosessen i Nord-Irland) skudd på Lisnaskeas politistasjon. Det var ingen personskader. «Shots fired at Lisnaskea police station», BBC News NI. 24. desember 2013

 Transport 
Lisnaskeas jernbanestasjon åpnet 26. august 1858, men ble stengt etter nesten hundre år den 1. oktober 1957.«Lisnaskea station» (PDF), Railscot - Irish Railways Stasjonen ble åpnet av Dundalk and Enniskillen Railway, senere kalt Irish North Western Railway. I 1876 ble den en del av Great Northern Railway (Irland).

 Referanser 

 Eksterne lenker 


Kategori:Byer i Fermanagh